|  |
| --- |
| +\*xfs\*pvs\*lsu\*cvA\*xBj\*tds\*dwj\*yxi\*cvA\*oab\*pBk\*-+\*yqw\*Arv\*xaD\*ibx\*ugB\*dzb\*Adx\*wqs\*gjo\*jus\*zew\*-+\*eDs\*lyd\*lyd\*lyd\*lyd\*bsh\*hDk\*atw\*Asr\*ika\*zfE\*-+\*ftw\*lBg\*sxB\*lEa\*nra\*sxB\*BBc\*cxs\*xBj\*oij\*onA\*-+\*ftA\*wlc\*rbu\*wlB\*fyw\*mik\*srg\*owC\*dyD\*ycq\*uws\*-+\*xjq\*yrB\*gCi\*blq\*vub\*lwf\*Adj\*roa\*rfk\*Byu\*uzq\*- |

|  |
| --- |
|  |

**REPUBLIKA HRVATSKA**

 **LIČKO-SENJSKA ŽUPANIJA**

**GRAD OTOČAC**

**GRADONAČELNIK**

KLASA: 245-01/25-01/5

URBROJ: 2125-2-03-25-1

Otočac, 20.03.2025. godine

Temeljem Programa aktivnosti u provedbi posebnih mjera zaštite od požara od interesa za Republiku Hrvatsku u 2025. godini te članka 59. Statuta Grada Otočca („Službeni vjesnik Grada Otočca“ broj 9/21), Gradonačelnik Grada Otočca donosi

**PLAN**

**motrenja, čuvanja i ophodnje otvorenog prostora i građevina**

**za koje prijeti povećana opasnost od nastajanja i širenja požara**

**Članak 1.**

 Ovaj se Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara za 2025. godinu (u daljnjem tekstu: Plan) donosi u cilju sprječavanja nastanka i širenja požara, kao i njegovog otkrivanja, na području Grada Otočca.

 Ovim se Planom razrađuje način motrenja, čuvanja i ophodnje otvorenog prostora i građevina na području Grada Otočca za koje prijeti povećana opasnost od izbijanja i širenja požara u proljetnom razdoblju, kao i u razdoblju visokih indeksa opasnosti od požara.

**Članak 2.**

Građevine i površine na području Grada Otočca za koje prijeti opasnost od nastajanja i širenja požara navedene su u Planu zaštite od požara Grada Otočca („Službeni vjesnik“ broj 9/21).

**Članak 3.**

 U razdoblju visokog ili vrlo visokog indeksa opasnosti od nastanka požara, pojačano se motre otvoreni prostori jer u zatvorenim prostorima postoji mala vjerojatnost izbijanja požara.

**Članak 4.**

 Motrenje, čuvanje i ophodnju u smislu članka 1. ovog Plana provodi Vatrogasna zajednica Grada Otočca odnosno DVD Otočac, DVD Sinac i DVD Kuterevo. Organiziranje ophodnje u vrijeme protupožarne sezone potrebno je pojačati sa sezonskim vatrogascima.

 Motrenje, ophodnju i posebne mjere zaštite u radne dane provodit će Hrvatske šume d.o.o. Šumarija Otočac prema Operativnom planu zaštite šuma od požara.

 Policijska postaja Otočac vrši ophodnju u dane povećane opasnosti od požara i poduzima određene mjere.

**Članak 5.**

U slučaju požara, dojave se vrše putem Županijskog vatrogasnog operativnog centra i njegovog dežurnog broja 193 te na broj 112.

Popis odgovornih osoba u Vatrogasnoj zajednici Grada Otočca i u DVD-u Otočac, DVD-u Sinac i DVD-u Kuterevo je:

 - Marinko Krmec - zapovjednik Vatrogasne zajednice Grada Otočca

- Mario Malčić - zapovjednik DVD-a Otočac

 - Mate Grahovac - v.d. zapovjednika DVD-a Sinac

 - Ivica Rončević - zapovjednik DVD-a Kuterevo

**Članak 6.**

Osoba zadužena za izvršenje zadataka, propisanih ovim Planom, i zadužena za koordinaciju i provođenje zadaća Programa aktivnosti na zaštiti od požara je Marinko Krmec – zapovjednik Vatrogasne zajednice Grada Otočca.

**Članak 7.**

Uz ovaj Plan u odgovarajućem se dijelu primjenjuju odredbe Plana zaštite od požara Grada Otočca.

**Članak 8.**

 Ovaj Plan stupa na snagu danom donošenja, a bit će objavljen u „Službenom vjesniku Grada Otočca“.

  **GRADONAČELNIK**

 **Goran Bukovac, dipl. pol.**